CELEX: 32016R2034
Language: hu
Date: 2016-11-21 00:00:00
Title: A Bizottság (EU) 2016/2034 végrehajtási rendelete (2016. november 21.) az 510/2014/EU európai parlamenti és tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes áruknak az Unióba történő behozatalára vonatkozó 2017. évi vámkontingens megnyitásáról

22.11.2016   
            
            
               HU
            
            
               Az Európai Unió Hivatalos Lapja
            
            
               L 314/4
            
         A BIZOTTSÁG (EU) 2016/2034 VÉGREHAJTÁSI RENDELETE
   (2016. november 21.)
   az 510/2014/EU európai parlamenti és tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes áruknak az Unióba történő behozatalára vonatkozó 2017. évi vámkontingens megnyitásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (1) és különösen annak 16. cikke (1) bekezdésének a) pontjára,
   tekintettel az Európai Közösség és a Norvég Királyság között, az Európai Gazdasági Közösség és a Norvég Királyság közötti kétoldalú szabadkereskedelmi megállapodás 2. jegyzőkönyvére vonatkozó, levélváltás formájában létrejött megállapodás megkötéséről szóló, 2004. október 25-i 2004/859/EK tanácsi határozatra (2) és különösen annak 3. cikkére,
   mivel:
   
               (1)
            
            
               Az Európai Gazdasági Közösség és a Norvég Királyság között 1973. május 14-én létrejött megállapodás (a továbbiakban: az Európai Gazdasági Közösség és a Norvég Királyság közötti kétoldalú szabadkereskedelmi megállapodás) 2. jegyzőkönyve (3) és az EGT-megállapodás 3. jegyzőkönyve (4) megállapítja a szerződő felek közötti kereskedelmi szabályokat egyes mezőgazdasági és feldolgozott mezőgazdasági termékekre vonatkozóan.
            
         
               (2)
            
            
               Az EGT-megállapodás 3. jegyzőkönyve nullaszázalékos vámtételt ír elő a 2202 10 00 KN-kód alá tartozó, hozzáadott cukrot vagy más édesítőanyagot tartalmazó vagy ízesített vizekre, valamint a 2202 91 00 és a 2202 99 KN-kód alá tartozó, 0401–0404 vámtarifaszám alá sorolt termékeket, illetve a 0401–0404 vámtarifaszám alá tartozó termékekből nyert zsírt nem tartalmazó egyéb alkoholmentes italokra.
            
         
               (3)
            
            
               A 2004/859/EK határozattal jóváhagyott, az Európai Közösség és a Norvég Királyság között, az Európai Gazdasági Közösség és a Norvég Királyság közötti kétoldalú szabadkereskedelmi megállapodás 2. jegyzőkönyvére vonatkozó, levélváltás formájában létrejött megállapodás (5) (a továbbiakban: levélváltás formájában létrejött megállapodás) a szóban forgó vizekre és egyéb italokra vonatkozó nullaszázalékos vámtételt Norvégia tekintetében határozatlan időre ideiglenesen felfüggesztette. A levélváltás formájában létrejött megállapodásnak megfelelően a Norvégiából származó, 2202 10 00, ex 2202 91 00 és ex 2202 99 KN-kód alá tartozó árucikkek vámmentes behozatala csak a vámmentes vámkontingens határain belül engedélyezhető. A kiosztott vámkontingens terjedelmén felüli importokra vámot kell fizetni.
            
         
               (4)
            
            
               Az (EU) 2015/2063 bizottsági végrehajtási rendelet (6) előírta, hogy a levélváltás formájában létrejött megállapodásban meghatározott, az Unióba történő behozatalra vonatkozó vámrendszert a 2016. január 1-jétőldecember 31-ig tartó időszakban nem kell alkalmazni, biztosítva ezáltal az említett áruknak az Unióba való korlátlan vámmentes bejutását.
            
         
               (5)
            
            
               Az említett vizekre és italokra vonatkozó 2017. évi vámkontingenst jelenleg a levélváltás formájában létrejött megállapodás szerint kell megnyitni. A szóban forgó termékek tekintetében a legutóbbi, 2015-re vonatkozó éves kontingenst az 1130/2014/EU bizottsági végrehajtási rendelet (7) nyitotta meg. Mivel 2016-ra vonatkozóan nem nyitottak meg éves kontingenst, a 2017-re vonatkozó kontingenst helyénvaló a 2015-re vonatkozó kontingenssel azonos szinten meghatározni.
            
         
               (6)
            
            
               Az (EU) 2015/2447 bizottsági végrehajtási rendelet (8) megállapítja a vámkontingensek kezelésére vonatkozó szabályokat. Az e rendelet által megnyitott vámkontingenseket az említett szabályokkal összhangban kell kezelni.
            
         
               (7)
            
            
               Az e rendeletben előírt intézkedések összhangban állnak az I. mellékletben fel nem sorolt, feldolgozott mezőgazdasági termékek kereskedelmére vonatkozó horizontális kérdésekkel foglalkozó bizottság véleményével,
            
         ELFOGADTA EZT A RENDELETET:
   1. cikk
   1.   A mellékletben előírt vámmentes vámkontingens a 2017. január 1-jétőldecember 31-ig tartó időszakban nyitva áll a mellékletben felsorolt, Norvégiából származó termékekre, a mellékletben meghatározott feltételekkel.
   2.   Az e rendelet mellékletében szereplő árukra az Európai Gazdasági Közösség és a Norvég Királyság közötti 1973. május 14-i megállapodás 3. jegyzőkönyvében előírt származási szabályok alkalmazandók.
   3.   A mellékletben megállapított kontingens terjedelmén felül importált mennyiségekre 0,047 EUR/liter preferenciális vámtétel alkalmazandó.
   2. cikk
   Az 1. cikk (1) bekezdésében említett vámmentes vámkontingenst a Bizottság az (EU) 2015/2447 végrehajtási rendelet 49. és 54. cikkének megfelelően kezeli.
   3. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Ezt a rendeletet 2017. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 21-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 150., 2014.5.20., 1. o.
   
   
      (2)  HL L 370., 2004.12.17., 70. o.
   
   
      (3)  HL L 171., 1973.6.27., 2. o.
   
   
      (4)  HL L 1., 1994.1.3., 3. o.
   
   
      (5)  HL L 370., 2004.12.17., 72. o.
   
   
      (6)  A Bizottság 2015. november 17-i (EU) 2015/2063 végrehajtási rendelete az 510/2014/EU európai parlamenti és tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes áruknak az Unióba való korlátlan vámmentes bejutásának a 2016. évre történő biztosításáról (HL L 301., 2015.11.18., 10. o.).
   
      (7)  A Bizottság 2014. október 22-i 1130/2014/EU végrehajtási rendelete az 510/2014/EU európai parlamenti és tanácsi rendelet hatálya alá tartozó mezőgazdasági termékek feldolgozásával előállított, Norvégiából származó egyes áruknak az Európai Unióba történő behozatalára vonatkozó 2015. évi vámkontingens megnyitásáról (HL L 305., 2014.10.24., 104. o.).
   
      (8)  A Bizottság 2015. november 24-i (EU) 2015/2447 végrehajtási rendelete az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
   
      MELLÉKLET
      
         A Norvégiából származó egyes áruknak az Unióba történ behozatalára vonatkozó 2017. évi vámmentes vámkontingens
      
      
                  Tételszám
               
               
                  KN-kód
               
               
                  TARIC-kód
               
               
                  Árumegnevezés
               
               
                  Kontingensmennyiség
               
            
                  09.0709
               
               
                  2202 10 00 
               
               
                   
               
               
                  
                              —
                           
                           
                              Víz, beleértve a természetes vagy mesterséges ásványvizet és a szénsavas vizet is, cukor vagy más édesítőanyag hozzáadásával vagy ízesítve
                           
                        
               
                  17,303 millió liter
               
            
                  ex 2202 91 00 
               
               
                  10
               
               
                  
                              —
                           
                           
                              Cukortartalmú alkoholmentes sör
                           
                        
            
                  ex 2202 99 11 
               
               
                  11
                  19
               
               
                  
                              —
                           
                           
                              Cukrot (szacharózt vagy invertcukrot) tartalmazó szójaalapú italok legalább 2,8 tömegszázalék fehérjetartalommal
                           
                        
            
                  ex 2202 99 15 
               
               
                  11
                  19
               
               
                  
                              —
                           
                           
                              Szójaalapú italok legfeljebb 2,8 tömegszázalék fehérjetartalommal; a 8. árucsoportba tartozó diófélékből, a 10. árucsoportba tartozó gabonafélékből vagy a 12. árucsoportba tartozó magvakból készült, cukrot (szacharózt vagy invertcukrot) tartalmazó italok
                           
                        
            
                  ex 2202 99 19 
               
               
                  11
                  19
               
               
                  
                              —
                           
                           
                              Egyéb, cukrot (szacharózt vagy invertcukrot) tartalmazó alkoholmentes italok